Tanskalaista designia Fenestran oviin ja ikkunoihin | RakennusFakta.fi
Tanskalaista designia Fenestran oviin ja ikkunoihin
Päivämäärä: 11.3.2013
Vuoden 2013 alusta Fenestran ikkunoihin ja oviin voi valita tanskalaisen Randin design-painikkeet ja helat. Randin korkealaatuisilla ja tyylikkäillä tuotteilla yksityiskohtiin panostava sisustaja saa kotiin yksilöllistä ilmettä.
Tanskalainen Randi on tunnettu linjakkaista ja laadukkaista tuotteistaan, painikkeista ja heloista. Ne ovat tanskalaista designia parhaimmillaan: Niissä yhdistyy laatu, käytettävyys ja kauneus.
- Tämä uniikki tuotelinja on suunnattu vaativille kuluttajille, jotka haluavat kotiinsa näyttäviä yksityiskohtia, luonnehtii myyntijohtaja Jari Lehkonen Fenestralta.
Randin painikkeet ja helat ovat tanskalaisten arkkitehtien suunnittelemia. Fenestra maahantuo Randin tuotteita maahan yksinoikeudella. Ne voidaan yhdistää kaikkiin Fenestran ikkunoihin ja sisäoviin. Randin tuotteilla on 10 vuoden takuu. Randi-valikoimaan voi tutustua Fenestran myyntinäyttelyissä ja osoitteessa www.fenestra.fi.
Jari Lehkonen, myyntijohtaja, jari.lehkonen@fenestra.fi
puh. +358 0400 445 184
Fenestra valmistaa vuosittain noin 230 000 ikkunayksikköä ja noin 320 000 ovea. Liikevaihto on noin 100 miljoonaa euroa ja henkilöstön määrä noin 600. Fenestran tuotantolaitokset sijaitsevat Kuopiossa, Viitasaarella, Alavudella, Posiolla ja Tallinnassa. Alueellisesti palvelevat myyntikonttorit sijaitsevat Vantaalla, Turussa, Tampereella, Kuopiossa ja Oulussa.
Helat ja kiinnikkeet